ભરત યાજ્ઞિક, અમદાવાદ: 24 વર્ષના વનરાજ ઠાકોરે પોતાની બહેનને રક્ષાબંધનની એવી ભેંટ આપી છે કે તે કોઈ દિવસ નહીં ભૂલી શકે. થોડા દિવસ પહેલા જ બનાસકાંઠા જિલ્લામાં ભારે વરસાદ બાદ આવેલા પૂરમાં ખારિયા ગામમાં તબાહી મચી હતી. જેમાં વનરાજનો પરિવાર પણ બાકાત નહોતો રહ્યો. પૂરની તબાહી વનરાજના માતાપિતા, સાળી અને ત્યાં સુધી કે નાનકડી ભત્રીજીને પણ વહાવીને લઈ ગઈ, પરંતુ વનરાજ અને તેની બહેન કુદરતના આ પ્રકોપ વચ્ચે પણ પોતાનો જીવ બચાવવામાં સફળ રહ્યાં હતાં. સ્વજનો ગુમાવ્યાના દુ:ખ વચ્ચે વનરાજને એ વાતની ખુશી પણ છે કે આ રક્ષાબંધનમાં તેની બહેન તેની સાથે છે.